A y E s. 139 
terminatur , antice productiorem et emarginatam , postice breviorem aut re- 
tractiorem et paulo magis emarginatam. 
Jam lego in Bartholini Anatome Cygni §. XVIII. os pectoris in quibus- 
dam solidum esse , concavum in plerisque , ampla cavitate mediaque parte 
porosum , ut aquam admittat: et quandoque ratione aetatis hic variare naturam. 
In meo trunco quem servo, sternum non porosum reperio , sed solummodo 
in sinistro latere duo foramina , sed rursus superinducta membrana pellucen- 
tia , quod et versus obtusum sterni apicem ad dextrum latus conspicitur. 
Costarum non quinque (ut ibi dicitur,) sed quatuor tantum apophysin habent; 
quinta tamen in secunda costa adfuit, sed parva et imperfecta. Ossis pubis 
apex rotundatus planus , dextro incumbente sinistro , et quamquam ligamento 
nectantur, tamen mobilis, ut pelvis valde dilatari possit. Sinistra scapula 
fracta erat et consolidata , exostosi enata , ut ictum accepisse videatur. Mem- 
brana valde tensa et fere nulli alii parti adnata nisi crucibus furcae sternalis et 
sterno. 
Ceterum capsula ista sterni inepte a Bartholino efficta, et aeque inepte 
duae bronchiae. Haud melior Wedelii figura in E. N. C. Dec. I. A. II. obs. 12. 
p. 3 o. et inde in Valentini Amphith. P. II. p. 56 . tab. LV. Melius in Ber- 
leri Gazoph. \rjii 5 .fol. tab. 20. quamvis portio tantum sit; ubi et cranium et 
os hyoideum extat. ( Bartholini de Cygni Anatome, ejusque cantu. Hafn. 1668. 
8. multum philologiae et fabulosi habet.) 
ANAS DIRCAEA. Nobis. 
Cera nulla, rostro rubro , basi nigro , corpore cinereo* 
Ab anate cygno et olore utique diversa. 
Corpus vastissimum , collum longe crassius. Corpus cinereum. Canorus. 
Cygnus polonicus. Gesneri. Quem apud Belgas Zee-Swaan vocari dicit 
D r . Bennetus , Batavo-Lugdunensis . 
Gesnerus (edit. Francof. 1604. pag. «73. B.) dicit: cantum oloris esse me- 
dium inter tubae sonum et vocem humanam ; quod et sibi a piscatore , qui au- 
disse asseveravit, relatum esse, dixit Pieuchlinus Theol. D. Argentinensis. 
Ad piscatorem nempe illum magnum vidisse cygnum suspensum , rostro rubro, 
caput versus nigro : retulisse illum se medio hyeme frigido una cum sociis 
audisse ad Rhenum vocem sibi incognitam , ex parte voci humanae , ex parte 
tubae sono similem. Hanc vocem a cygno illo prolatam fuisse. 
S 2 
